ddrg/super_eurlex huggingface dataset:
Uredba Komisije (ES) št. 1576/98

z dne 22. julija 1998

o dopolnitvi Priloge k Uredbi (ES) št. 2400/96 o vnosu določenih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92, z dne 14. julija 1992, o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 6(3) in (4) Uredbe,

ker je, skladno s členom 5 Uredbe (EGS) št. 2081/92, Francija Komisiji poslala vlogo za registracijo imena kot geografske označbe;

ker je bilo skladno s členom 6(1) tiste uredbe ugotovljeno, da prošnja izpolnjuje vse njene zahteve, predvsem pa, da so vsebuje vse informacije, ki so zahtevane v skladu s členom 4;

ker po objavi imena, navedenega v Prilogi v Uradnem listu Evropskih skupnosti [3], Komisija ni prejela nobenega ugovora po členu 7 Uredbe;

ker naj se zato to ime vnese v "Register zaščitenih označb porekla in zaščitenih geografskih označb" in se tako zaščiti na celotnem ozemlju Skupnosti kot zaščitena geografska označba;

ker Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1265/98 [5],

SPREJELA NASLEDNJO UREDBO:

Člen 1

Ime iz priložene priloge se doda v Prilogo k Uredbi Komisije (ES) št. 2400/96 in se, skladno s členom 6(3) Uredbe (EGS) št. 2081/92, vnese v "Register zaščitenih označb porekla in zaščitenih geografskih označb" kot zaščitena geografska označba (ZGO).

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. julija 1998

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL C 336, 7.11.1997, str. 4.

[4] UL L 327, 18.12.1996, str. 11.

[5] UL L 175, 19.6.1998, str. 7.

--------------------------------------------------

PRILOGA

PROIZVODI, NAŠTETI V PRILOGI II K POGODBI ES, NAMENJENI ZA PREHRANO LJUDI

Sadje in zelenjava:

FRANCIJA

- Lentilles vertes du Berry (ZGO)

--------------------------------------------------
Uredba Komisije (ES) št. 2088/98

z dne 30. septembra 1998

o dopolnitvi Priloge k Uredbi (ES) 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) 2081/92 o zaščiti geografskih označb in označb porekla za kmetijske pridelke in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) 2081/92, z dne 14. julija 1992, o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) 1068/97 [2], in zlasti člena 6(3) in (4) Uredbe,

ker je, skladno s členom 5 Uredbe (EGS) 2081/92, Združeno kraljestvo Komisiji poslalo vlogo za registracijo imena kot označbe porekla;

ker je bilo ugotovljeno skladno s členom 6(1) zgoraj navedene uredbe, da vloga izpolnjuje vse njene zahteve, predvsem pa, da so navedene vse informacije v skladu s členom 4 Uredbe;

ker je po objavi imena iz Priloge k tej uredbi v Uradnem listu Evropskih skupnosti [3] Komisija prejela en ugovorov po členu 7 Uredbe (EGS) št. 2081/92; ker je bil ugovor sprejet;

ker je Komisija, v skladu s členom 7(4) Uredbe (EGS) št. 2081/92, pozvala zadevne države članice, naj se sporazumejo glede registracije imena "Cornish Clotted Cream"; ker je bil sporazum dosežen; ker je sporazum skladen z Uredbo (EGS) št. 2081/92 in ne zahteva spreminjanja prvotno pridobljenihpodatkov na podlagi člena 5 navedene uredbe; ker je določeno, da se beseda "Cornouaille" v francoskih registriranih blagovnih znamkah ne uporablja in se ne bo uporabljala za smetano;

ker naj se zato to ime vnese v "Register zaščitenih označb porekla in zaščitenih geografskih označb" in se tako zaščiti na celotnem ozemlju Skupnosti kot zaščitena označba porekla;

ker Priloga k tej Uredbi dopolnjuje Prilogo k Uredbi Komisije (ES) 2400/96 [4], kakor je bila nazadnje spremenjena z Uredbo (ES) 1576/98 [5],

SPREJELA NASLEDNJO UREDBO:

Člen 1

Ime v priloženi Prilogi se doda v Prilogo k Uredbi Komisije (ES) št. 2400/96 in se skladno s členom 6(3) Uredbe (EGS) 2081/92, doda v "Register zaščitenih označb porekla in zaščitenih geografskih označb" kot zaščitena označba porekla (ZOP).

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. septembra 1998

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL C 140, 7.5.1997, str. 4.

[4] UL L 327, 18.12.1996, str. 11.

[5] UL L 206, 23.7.1998, str. 15.

--------------------------------------------------

PRILOGA

PROIZVODI, NAŠTETI V PRILOGI II K POGODBI ES, NAMENJENI ZA PREHRANO LJUDI

Drugi izdelki živalskega izvora (jajca, med, mlečni izdelki razen masla itn.)

ZDRUŽENO KRALJESTVO

- Cornish Clotted Cream (ZOP)

--------------------------------------------------
Uredba Komisije (Euratom) št. 2387/98

z dne 3. novembra 1998

o pristopu Evropske skupnosti za atomsko energijo in Evropske skupnosti, ki skupaj nastopata kot ena pogodbenica, k Sporazumu, s katerim je bil leta 1993 ustanovljen Znanstveni in tehnološki center v Ukrajini in ki so ga sklenile Kanada, Švedska, Ukrajina in Združene države Amerike

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo, in zlasti drugega odstavka člena 101 Pogodbe,

ob upoštevanju odobritve Sveta,

ker bi moral biti pristop Evropske skupnosti za atomsko energijo in Evropske skupnosti, ki skupaj nastopata kot ena pogodbenica, k Sporazumu, s katerim je bil leta 1993 ustanovljen Znanstveni in tehnološki center v Ukrajini in ki so ga sklenile Kanada, Švedska, Ukrajina in Združene države Amerike, odobren v imenu Evropske skupnosti za atomsko energijo,

SPREJELA NASLEDNJO UREDBO:

Člen 1

Pristop Evropske skupnosti za atomsko energijo in Evropske skupnosti, ki skupaj nastopata kot ena pogodbenica, k Sporazumu, s katerim je bil leta 1993 ustanovljen Znanstveni in tehnološki center v Ukrajini in ki so ga sklenile Kanada, Švedska, Ukrajina in Združene države Amerike, spremenjenim s Protokolom z dne 7. julija 1997 (v nadaljnjem besedilu "Sporazum"), in Deklaracija Evropskih skupnosti v zvezi s členom 1 sta odobrena v imenu Evropske skupnosti za atomsko energijo.

Besedila Sporazuma, Listine o pristopu ter Deklaracije so priloga te uredbe [1].

Člen 2

Svet in Komisija v skladu s členom IV(C) Sporazuma imenujeta v upravni odbor vsak po enega predstavnika Skupnosti.

Člen 3

Znanstveni in tehnološki center v Ukrajini je pravni subjekt in bo užival najširšo pravno sposobnost, ki je priznana pravnim osebam v skladu z predpisi, ki se uporabljajo v Skupnosti in še zlasti sme sklepati pogodbe, pridobivati ali razpolagati s premično in nepremično lastnino in je lahko stranka v pravnem postopku.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. novembra 1998

Za Komisijo

Jacques Santer

Predsednik

[1] UL L 225, 12.8.1998, str. 4.

--------------------------------------------------
Uredba Komisije (ES) št. 2581/98

z dne 30. novembra 1998

o spremembi Uredbe (ES) št. 1372/95 o podrobnih pravilih za izvajanje sistema izvoznih dovoljenj v sektorju perutninskega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [1], kakor je bila nazadnje spremenjena z Uredbo Komisije (ES) št. 2916/95 [2], in zlasti členov 3(2) in člena 8(12) Uredbe;

ker določa Uredba Komisije (ES) št. 1372/95 [3], kakor je bila nazadnje spremenjena z Uredbo (ES) št. 1009/98 [4], podrobna pravila za izvajanje sistema izvoznih dovoljenj v sektorju perutninskega mesa;

ker so bili seznami proizvodov v sektorju perutninskega mesa, za katere je mogoče pridobiti izvozna nadomestila, in namembni kraji, ki izpolnjujejo pogoje za taka nadomestila, nedavno spremenjeni z Uredbo (ES) št. 2580/98 [5]; ker naj se ustrezno prilagodita Prilogi I in III k Uredbi (ES) št. 1372/95;

ker so ukrepi, predvideni s to uredbo, v skladu z mnenjem Upravljalnega odbora za perutninsko meso in jajca

SPREJELA NASLEDNJO UREDBO:

Člen 1

Prilogi I in III k Uredbi (ES) št. 1372/95 se nadomestita s prilogama k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. novembra 1998

Za Komisijo

Franz Fischler

Član Komisije

[1] UL L 282, 1.11.1975, str. 77.

[2] UL L 305, 19.12.1995, str. 49.

[3] UL L 133, 17.6.1995, str. 26.

[4] UL L 145, 15.5.1998, str. 8.

[5] UL L 322, 1.12.1998, str. 31.

--------------------------------------------------

PRILOGA I

PRILOGA I

Tarifna oznaka proizvoda po nomenklaturi kmetijskih proizvodov za izvozna nadomestila | Kategorija | Stopnja varèine (eku/100 kg) Neto masa |

010511119000010511199000010511919000010511999000 | 1 | - |

010512009000010519209000 | 2 | - |

020712109900020712909990 | 3 | 10312 |

020712909190 | 4 | 10312 |

020725109000020725909000 | 5 | 3 |

020714209900020714609900020714709190020714709290 | 6 (a) | 7 |

020714209900020714609900020714709190020714709290 | 6 (b) | 7 |

020727109990 | 7 | 3 |

020727609000020727709000 | 8 | 3 |

--------------------------------------------------

PRILOGA II

PRILOGA llI

Angola

Savdska Arabija

Kuvajt

Bahrajn

Katar

Oman

Združeni arabski emirati

Jordanija

Republika Jemen

Libanon

Iran

Irak

--------------------------------------------------
Uredba Komisije (ES) št. 1764/98

z dne 10. avgusta 1998

o spremembi Uredbe (ES) št. 1439/95 o določitvi podrobnih pravil za uporabo Uredbe Sveta (EGS) št. 3013/89 o uvozu in izvozu proizvodov v sektorju ovčjega in kozjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3013/89 z dne 25. septembra 1989 o skupni ureditvi trga za ovčje in kozje meso [1], kakor je bila nazadnje spremenjena z Uredbo (ES) št. 1589/96 [2], in zlasti členov 9(2) in 12(4) Uredbe,

ker sta Avstralija in Nova Zelandija imenovali novi agenciji za izdajanje potrdil o poreklu; ker je v skladu s tem treba spremeniti Prilogo I k Uredbi Komisije (ES) št. 1439/95 [3], kakor je bila nazadnje spremenjena z Uredbo (ES) št. 2526/95 [4]; ker je primerno po imenovanju nove agencije za izdajo potrdil v Avstraliji z začetkom veljavnosti 1. julija 1998 šteti kot veljavna potrdila, ki jih je ta agencija izdala po tem datumu;

ker so ukrepi, predvideni s to uredbo, v skladu z mnenjem Upravljalnega odbora za ovce in koze,

SPREJELA NASLEDNJO UREDBO:

Člen 1

Priloga I k Uredbi (ES) št. 1439/95 se spremeni:

(a) organ "Australian Meat and Livestock Corporation" se nadomesti z "Department of Primary Industries and Energy";

(b) organ "New Zealand Meat Producers Board" se nadomesti z "New Zealand Meat Board".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Člen 1(a) se uporablja od 1. julija 1998 in člen 1(b) se uporablja od 1. septembra 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. avgusta 1998

Za Komisijo

Martin Bangemann

Član Komisije

[1] UL L 289, 7.10.1989, str. 1.

[2] UL L 206, 16.8. 1996, str. 25.

[3] UL L 143, 27.6.1995, str. 7.

[4] UL L 258, 28.10.1995, str. 48.

--------------------------------------------------
Uredba Komisije (ES) št. 202/98

z dne 26. januarja 1998

o spremembi Uredbe (EGS) št. 4056/87 o določitvi analitskih metod in ostalih tehničnih določb, potrebnih za uporabo izvoznega postopka za blago, ki ni zajeto v Prilogi II k Pogodbi

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je nazadnje spremenjena z Uredbo Komisije (ES) št. 2509/97 [2], in zlasti člena 9 Uredbe,

ker je treba za zagotovitev, da je v vsej Skupnosti pri izvozu blago, ki je predmet Uredbe Sveta (ES) št. 3448/93 [3] deležno enotnega obravnavanja, spremeniti določbe Uredbe Komisije (EGS) št. 4056/87 [4] glede določitve mlečne maščobe;

ker študije in preskusi, ki so jih izvedli laboratoriji, odgovorni za take preskuse, kažejo na to, da je najprimernejši postopek tisti, ki je določen v členu 1;

ker so ukrepi, predvideni s to uredbo, v skladu z mnenjem Odbora za carinski zakonik - oddelek za carinsko in statistično nomenklaturo,

SPREJELA NASLEDNJO UREDBO:

Člen 1

Člen 2(3) Uredbe (EGS) št. 4056/87 se nadomesti z:

"3. Vsebnost mlečne maščobe

Za določitev vsebnosti mlečne maščobe se uporabi metoda, ki temelji na ekstrakciji s petroletrom po predhodni hidrolizi s klorovodikovo kislino, ki ji sledi plinska kromatografija metilnih estrov maščobnih kislin. Če se odkrije prisotnost mlečnih maščob, se njihov odstotni delež izračuna z množenjem odstotne koncentracije metil butirata s faktorjem 25, pri čemer se ta vrednost pomnoži s celotnim masnim odstotkom vsebnosti maščobe v proizvodu in deli s 100."

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. januarja 1998

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 345, 16.12.1997, str. 44.

[3] UL L 318, 20.12.1993, str. 18.

[4] UL L 379, 31.12.1987, str. 29.
Uredba Komisije (ES) št. 2513/98

z dne 20. novembra 1998

o spremembah Uredbe (ES) št. 1501/95 o določitvi podrobnih pravil za uporabo Uredbe Sveta (EGS) št. 1766/92 glede dodelitve izvoznih nadomestil za žita in ukrepih, ki jih je treba sprejeti v primeru motenj na trgu z žiti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], nazadnje spremenjene z Uredbo Komisije (ES) št. 923/96 [2], in zlasti člena 13(11) Uredbe,

ker je treba v skladu z Uredbo Komisije (ES) št. 1501/95 [3], nazadnje spremenjene z Uredbo (ES) št. 2094/98 [4], za izračun izvoznih nadomestil za predelane proizvode poznati predelovalne koeficiente, ki se v ta namen uporabijo; ker so ti koeficienti pravzaprav številke, določene v Prilogi I k omenjeni uredbi; ker je treba zaradi tehničnega napredka v sektorju spremeniti koeficiente za praženi in nepraženi slad; ker Uredba (ES) št. 2094/98 te koeficiente sprotno dopolnjuje;

ker se novi koeficienti uporabljajo od 1. septembra 1998; ker pa se za izvozna dovoljenja za slad, uporabljena v septembru, še naprej uporabljajo za izračun mesečnega povečanja koeficienti, veljavni pred spremembo, določeno v tej uredbi;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

V zadnjem stolpcu Priloge I Uredbe (ES) št. 1501/95 se številki "1300" in "1520" za nepražen slad iz oznak KN 11071019 in 11071099 in za pražen slad iz oznak KN 11072000 nadomestita s številkama "1270" oziroma "1490".

Člen 2

Uredba (ES) št. 2094/98 se razveljavi.

Člen 3

Ta uredba začne veljati na dan objave v Uradnem listu Evropskih skupnosti.

Uporablja se od 1. septembra 1998.

Za izvozna dovoljenja, uporabljena med 1. in 30. septembrom 1998, pa se znesek mesečnega povečanja izračuna na podlagi predelovalnih koeficientov, veljavnih pred 1. septembrom 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. novembra 1998

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 126, 24.5.1996, str. 37.

[3] UL L 147, 30.6.1995, str. 7.

[4] UL L 266, 1.10.1998, str. 61.

--------------------------------------------------
Uredba Komisije (ES) št. 846/98

z dne 22. aprila 1998

o prilagoditvi Uredbe Sveta (ES) št. 2008/97 in razveljavitvi Uredbe (ES) št. 151/98

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2008/97 z dne 9. oktobra 1997 o nekaterih pravilih za uporabo posebnih režimov za uvoz oljčnega olja in nekaterih drugih kmetijskih proizvodov, s poreklom v Turčiji [1] in zlasti člena 8 Uredbe,

ker Sklep št. 1/98 z dne 25. februarja 1998 Pridružitvenega sveta ES-Turčija [2] o trgovinskih dogovorih za kmetijske proizvode med drugim določa preferencialni režim za uvoz oljčnega olja s poreklom v Turčiji, ki se uporablja od 1. januarja 1998;

ker Uredba (ES) št. 2008/97 predvideva, da kadar so pogoji posebnih režimov, predvideni v pridružitvenem sporazumu, spremenjeni, zlasti glede zneskov, ali kadar se sklene nov sporazum, lahko Komisija sprejme nastale prilagoditve navedene uredbe skladno s postopkom iz člena 38 Uredbe Sveta št. 136/66/EGS [3], nazadnje spremenjene z Uredbo (ES) št. 1581/96 [4];

ker poseben režim za uvoz oljčnega olja iz Turčije, predviden s Sklepom št. 1/98 Pridružitvenega sveta ES-Turčija, prilagaja zlasti znižanje carine, ki se uporablja od 1. januarja 1998; ker naj bi se zato Uredba (ES) št. 2008/97 ustrezno prilagodila, da bi vključevala tista zniževanja namesto zneskov, predvidenih skladno s Sklepom št. 1/77 Pridružitvenega sveta ES-Turčija [5];

ker pogoji posebnega režima za uvoz oljčnega olja iz Turčije, predvideni s Sklepom št. 1/98 Pridružitvenega sveta ES-Turčija, ne predvidevajo zniževanj carine, ki so odvisne od uporabe katere koli posebne izvozne dajatve v Turčiji; ker se naj bi se zato Uredbo Komisije (ES) št. 151/98 [6] razveljavilo;

ker so ukrepi, predvideni s to uredbo, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Uredbo (ES) št. 2008/97 se spremeni na naslednji način:

1. V členu 2(1) se frazo "0,7245 ECU za 100 kilogramov" nadomesti z "10 %".

2. Člen 2(2) in (3) se črta.

3. V členu 3(1) in (2) se frazi "3,723 ECU za 100 kilogramov" in "7,003 ECU za 100 kilogramov" nadomesti s "5 %".

Člen 2

Uredbo (ES) št. 151/98 se s tem razveljavi.

Člen 3

Ta uredba začne veljati z dnem objave v Uradnem listu Evropskih skupnosti.

Uporablja se od 1. januarja 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. aprila 1998

Za Komisijo

Franz Fischler

Član Komisije

[1] UL L 284, 16.10.1997, str. 17.

[2] UL L 86, 20.3.1998, str. 1.

[3] UL L 172, 30.9.1966, str. 3025/66.

[4] UL L 206, 16.8.1996, str. 11.

[5] UL L 278, 29.10.1977, str. 13.

[6] UL L 18, 23.1.1998, str. 6.

--------------------------------------------------
Uredba Komisije (ES) št. 547/1999

z dne 12. marca 1999

o spremembi Uredbe (ES) št. 2802/95 v zvezi z uvrstitvijo določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], nazadnje spremenjene z Uredbo Komisije (ES) št. 2261/98 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker je Priloga k Uredbi Komisije (ES) št. 2802/95 z dne 4. decembra 1995 o uvrstitvi določenega blaga v kombinirano nomenklaturo [3] uvrstila izdelek št. 1 kot pijačo, ne da bi upoštevala njegove posebne terapevtske in profilaktične značilnosti pri zdravljenju anemije, ki jo povzroča pomanjkanje železa; ker je treba spremeniti uvrstitev tega izdelka, ki se mora šteti kot zdravilo;

ker so ukrepi, določeni v tej uredbi, v skladu z mnenjem Odbora za carinski zakonik,

SPREJELA NASLEDNJO UREDBO:

Člen 1

Uvrstitev izdelka št. 1 v Prilogo k Uredbi (ES) št. 2802/95 se nadomesti s Prilogo k tej Uredbi.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. marca 1999

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 292, 30.10.1998, str. 1.

[3] UL L 291, 6.12.1995, str. 5.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

(1) | (2) | (3) |

Rumenorjav sirup, pripravljen v stekleničkah, ki držijo 125 ml, namenjen za zdravljenje nekaterih vrst anemije, zaradi pomanjkanja železa. Izdelek sestavljajo (na 100 g): natrijev feredetat: 4,13 gsorbitol: 24 gglicerin: 13 gcitronska kislina: 0,1 getanol 95o: 0,09 garoma: 0,01 gpropil parahidroksibenzoat: 0,01 gmetil parahidroksibenzoat: 0,08 gvoda: do 100 g. | 30049019 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo tarifnih oznak KN 3004, 300490 in 30049019. Izdelek se mora zaradi svoje sestave in uporabe v terapevtske namene šteti kot zdravilo. |

--------------------------------------------------
Uredba Sveta (ES) št. 2704/1999

z dne 14. decembra 1999

o spremembi Uredbe (ES) št. 1251/1999 o uvedbi sistema podpore za pridelovalce nekaterih poljščin

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Člen 6(3) Uredbe Sveta (ES) št. 1251/1999 [4] določa, da se zemljišče v prahi lahko uporabi za zagotavljanje materialov za proizvodnjo proizvodov znotraj Skupnosti, ki niso namenjeni predvsem za prehrano ljudi ali živali, če se uporabljajo učinkoviti nadzorni sistemi.

(2) Za zagotovitev skladnosti s točko 7 Memoranduma o soglasju glede nekaterih oljnic med Evropsko gospodarsko skupnostjo in Združenimi državami Amerike v okviru GATT je treba zagotoviti možnost zmanjšanja količine stranskih proizvodov, ki se lahko proizvedejo in uporabijo kot krma ali živila, če bi drugače celotna količina teh stranskih proizvodov prekoračila 1 milijon ton letno, izraženih v ekvivalentih sojine moke.

(3) Zato je treba spremeniti Uredbo (ES) št. 1251/1999,

SPREJEL NASLEDNJO UREDBO:

Člen 1

Členu 6(3) Uredbe (ES) št. 1251/1999 se doda naslednji pododstavek:

"Če bo količina stranskih proizvodov za uporabo kot krma ali živila, ki je lahko na voljo zaradi pridelovanja oljnic na zemljišču v prahi skladno s prvim pododstavkom na podlagi predvidenih količin iz pogodb, sklenjenih s pridelovalci, prekoračila 1 milijon ton letno, izraženih v ekvivalentih sojine moke, se obseg predvidene količine iz vsake pogodbe, ki se lahko uporabi kot krma ali živila, zmanjša, da se taka količina omeji na 1 milijon ton."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 1999

Za Svet

Predsednik

K. Hemilä

[1] UL C 12, 17.1.1996, str. 11.

[2] UL C 141, 13.5.1996, str. 277.

[3] UL C 97, 1.4.1996, str. 30.

[4] UL L 160, 26.6.1999, str. 1.

--------------------------------------------------